CELEX: 62020TN0664
Language: el
Date: 2020-10-30 00:00:00
Title: Υπόθεση T-664/20: Προσφυγή της 30ής Οκτωβρίου 2020 — One Voice κατά ECHA

11.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/29
            
         
      Προσφυγή της 30ής Οκτωβρίου 2020 — One Voice κατά ECHA
      (Υπόθεση T-664/20)
      (2021/C 9/42)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: One Voice (Στρασβούργο, Γαλλία) (εκπρόσωπος: A. Ghersi, δικηγόρος)
      
         Καθού: Ευρωπαϊκός Οργανισμός Χημικών Προϊόντων
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει ότι το συμβούλιο προσφυγών του ECHA εκτίμησε εσφαλμένα τη σχέση μεταξύ του κανονισμού για τα καλλυντικά προϊόντα και του κανονισμού REACH·
               
            
                  —
               
               
                  να κρίνει ότι το συμβούλιο προσφυγών του ECHA παρέβη τις διατάξεις του κανονισμού REACH·
               
            κατά συνέπεια,
      
                  —
               
               
                  να ακυρώσει την από 18 Αυγούστου 2020 και με αριθ. A-010-2018 απόφαση του συμβουλίου προσφυγών του ECHA·
               
            
                  —
               
               
                  να καταδικάσει τον καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο ακυρώσεως προβάλλεται εσφαλμένη εκτίμηση της σχέσης μεταξύ του κανονισμού για τα καλλυντικά προϊόντα (1) και του κανονισμού REACH (2). Κατά την προσφεύγουσα, το συμβούλιο προσφυγών ερμήνευσε εσφαλμένα το άρθρο 18 του κανονισμού για τα καλλυντικά προϊόντα στο πλαίσιο της εφαρμογής του κανονισμού REACH και παραβίασε τον σκοπό του επιδιώκει ο πρώτος κανονισμός όσον αφορά τη διενέργεια δοκιμών σε ζώα. Τέλος, η προσφεύγουσα υποστηρίζει ότι ο ECHA δεν έχει αρμοδιότητα δεσμευτικής ερμηνείας της σχέσης μεταξύ του κανονισμού για τα καλλυντικά προϊόντα και του κανονισμού REACH.
               
            
                  2.
               
               
                  Με τον δεύτερο λόγο ακυρώσεως προβάλλεται παράβαση των διατάξεων του κανονισμού REACH. Η προσφεύγουσα υποστηρίζει ιδίως ως προς το ζήτημα αυτό ότι ο κανονισμός REACH προβλέπει ότι οι δοκιμές σε ζώα απαγορεύονται εκτός και αν δεν υπάρχει καμία άλλη λύση. Πλην όμως, το συμβούλιο προσφυγών δεν εξέθεσε στην προσβαλλόμενη απόφαση ότι συντρέχει περίπτωση εφαρμογής τέτοιας εξαίρεσης.
               
            
         (1)  Κανονισμός (ΕΚ) 1223/2009 του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, για τα καλλυντικά προϊόντα (ΕΕ 2009, L 342, σ. 59).
      
         (2)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ 2006, L 396, σ. 1 και διορθωτικό ΕΕ 2007, L 136, σ. 3).